cyanic-selkie/wikianc huggingface dataset:
বাউল সঙ্গীত
বৈশিষ্ট্য
বৈষ্ণব রসশাস্ত্রের মতো বাউল গানে ‘রাগ’ শব্দটি বিশেষ তাৎপর্যপূর্ণ। এখানে ‘রাগ’ অর্থে অভিমান এবং প্রেমের নিবিড়তা বোঝায়। কাঙ্ক্ষিতজনের প্রতি নিবেদিত প্রেমের প্রগাঢ় অবস্থার নামই রাগ। রাগ দৈন্যে এমন ভাবই লক্ষণীয়। বাউলরা তাদের সাধনপন্থাকে রাগের কারণ বলে অভিহিত করে (আমার হয় না রে সে মনের মত মন/আগে জানব কি সে রাগের কারণ)। বাউল গান সাধারণত দুটি ধারায় পরিবেশিত হয় আখড়া আশ্রিত সাধনসঙ্গীত এবং আখড়াবহির্ভূত অনুষ্ঠানভিত্তিক। আখড়া আশ্রিত গানের ঢং ও সুর শান্ত এবং মৃদু তালের। অনেকটা হাম্দ, গজল কিংবা নাত সদৃশ্য। লালন শাহ্-এর আখড়ায় বসে ফকিররা এ শ্রেণির গান করে থাকে। অপর ধারার চর্চা হয় আখড়ার বাইরে অনুষ্ঠানাদিতে, জনসমক্ষে। এ গান চড়া সুরে গীত হয়। সঙ্গে  একতারা,  ডুগডুগি, খমক, ঢোলক, সারিন্দা, দোতারা ইত্যাদি  বাদ্যযন্ত্র বাজানো হয়। তাল দাদরা, কাহারবা, কখনও ঝুমুর, একতালা কিংবা ঝাঁপতাল। শিল্পীরা নেচে নেচে গান করে। কখনও গ্রাম এলাকায় রোগের প্রাদুর্ভাব ঘটলে বাউল গানের মাধ্যমে তা নিরাময়ের জন্য প্রার্থনা করা হয়। বাউলরা কখনও একক আবার কখনও দলবদ্ধভাবে সঙ্গীত পরিবেশন করে। এ গানের একজন মুল প্রবক্তা থাকে। তার সঙ্গে অন্যরা ধুয়া বা ‘পাছ দোয়ার’ ধরে। বাউল গানে কেউ কেউ শাস্ত্রীয় রাগসঙ্গীতের প্রভাবের কথা বলেছেন। কিন্তু এ গান মূলত ধর্মীয় লোকসঙ্গীতের পর্যায়ভুক্ত। শাস্ত্রীয় সঙ্গীতের উন্মেষ ও বিকাশ লোকসঙ্গীতের অনেক পরে। আধুনিক শিল্পীদের কণ্ঠে কখনও কখনও রাগের ব্যবহার হলেও তা সর্বক্ষেত্রে অপরিহার্য নয়। বাউল গানে সাধারণত দুধরনের সুর লক্ষ করা যায় প্রথম কলি অর্থাৎ অস্থায়ীতে এক সুর এবং অন্য সব কলিতে কিছুটা ভিন্ন সুর। সবশেষে দ্রুতগতিতে দ্বিতীয় কলির অংশবিশেষ পুনরায় গীত হয়। এ গানে অস্থায়ী এবং অন্তরাই প্রধান। অস্থায়ীকে কখনও ধুয়া, মুখ বা মহড়া বলা হয়। দ্রুত লয়ের এ গানে প্রতি অন্তরার পর অস্থায়ী গাইতে হয়। কোনো কোনো গানে সঞ্চারী থাকে; আবার কোনো কোনো গানে নাচেরও প্রচলন রয়েছে, যার উৎস গ্রামীণ পাঁচালি গান বলে মনে করা হয়। তবে আখড়া আশ্রিত বাউল গানে নাচের প্রচলন নেই। কিছু কিছু বাউল গান কীর্তন আশ্রিত। বৈষ্ণবধর্মের প্রভাবে এমনটি হয়েছে। তবে বাউল গানে সুফিভাবনাই প্রবল। এ প্রসঙ্গে উল্লেখ করা প্রয়োজন যে, পশ্চিমবঙ্গ ও বাংলাদেশের বাউল গানে সুরের পার্থক্য রয়েছে। পশ্চিমবঙ্গে সহজিয়া বৈষ্ণব সুরের আধিক্য, আর বাংলাদেশে সুফি গজলের প্রভাব, যার একটি দেশজরূপ ভাবগান ও শব্দগান। বাউল গানের একটি সাধারণ বৈশিষ্ট্য হলো এতে একটা উদাসী ভাব লক্ষ করা যায়; এর সুরে যেন মিশে থাকে না-পাওয়ার এক বেদনা। বাউল গানের একটি বড় সম্পদ তার গায়কী বা গায়নশৈলী। উল্লেখ্য যে, বাউল গান একটি বিশেষ অঞ্চলে রচিত হলেও সঙ্গীতশিল্পীদের কারণে এর ওপর বিভিন্ন অঞ্চলের প্রভাব পড়ে। ফলে সুর ও গায়কিতে আসে পরিবর্তন। কখনও কখনও শব্দেও পরিবর্তন ঘটে। লক্ষ করা গেছে, কুষ্টিয়া অঞ্চলের বাউল গান যখন সিলেট, চট্টগ্রাম, ঢাকা, ফরিদপুর, রাজশাহী, ময়মনসিংহ বা দিনাজপুরে গীত হয়, তখন বাণীর উচ্চারণে, সুরের প্রক্ষেপণে এবং গায়কিতে পরিবর্তন আসে। কিন্তু তারমধ্যেও মূল সুর ও বাণীর মধ্যে কমবেশি ঐক্য বজায় থাকে।
প্রসার
বাউল সম্রাট লালনের মাধ্যমেই বাউল গান সর্বসাধারণের কাছে প্রতিষ্ঠা লাভ করে। একেবারেই প্রচারবিমুখ লালন সাঁই তার দীর্ঘ সংগীত জীবনে অসংখ্য বাউল গান সৃষ্টি করেন যা ব্যাপক জনপ্রিয়তা লাভ করে। এমনকি বর্তমান তরুণ প্রজন্মের কাছেও লালনের গান আধুনিকতার প্রতীক হিসেবেই ধরা দিয়ে আসছে। মাটি, মানুষ, প্রকৃতি, জীবনবোধ, ধর্ম, প্রেম এবং দেশের কথাই বেশির ভাগ সময় ওঠে এসেছে লালনের গানে। লালনের গানের সংখ্যার তেমন কোন প্রামাণিক দলিল নেই। তবে তার সৃষ্ট গান অসংখ্য হওয়ায় সব গান সংরক্ষণ করা সম্ভব হয়নি। লালন সাঁই’র গান উপমহাদেশ ছাড়িয়ে সারা পৃথিবীতেই প্রশংসিত হয়েছে ব্যাপকভাবে। বিশ্বকবি রবীন্দ্রনাথ ঠাকুরের হাত ধরেই লালনের গান আন্তর্জাতিক অঙ্গনে প্রবেশ করে। রবীন্দ্রনাথ লালনের গান সংগ্রহ করে ১৯২২ সালে ভারতীয় পত্রিকার হারামনি শাখায় চারভাগে ২০টি গান প্রকাশ করেন। লালন সাঁই’র বাউল গানে উৎসাহী ও অনুপ্রাণিত হয়ে নিজেকে রবীন্দ্র-বাউল হিসেবে পরিচয় দিতেন স্বয়ং বিশ্বকবি। লালনের গানের মাধ্যমে উদ্বুদ্ধ হয়ে পরবর্তীতে উপমহাদেশে অসংখ্য বাউলের আবির্ভাব ঘটে, যারা পরবর্তীতে বেশ ভালভাবেই প্রতিষ্ঠা লাভ করেন। বাউল গানকে সর্বোচ্চ অবস্থানে নিয়ে যেতে লালন সাঁই’র ভূমিকা ছিল অনস্বীকার্য। তার মৃত্যুর ১২৫ বছর পরও বিন্দুমাত্র ভাটা পড়েনি লালন সাঁই’র গানের চেতনায়। এখনও তরুণ প্রজন্ম উদ্বুদ্ধ হয় কিংবদন্তি এ বাউলের গানের মায়ায়। যে মায়ার টানে লালনের গান আজ পর্যন্ত তরুণ প্রজন্মের কণ্ঠে লালিত হয়ে আসছে দারুণভাবে। এমনই অমূল্য গানের ভাণ্ডার বাউল গানের এ সম্রাট রেখে গেছেন, যার মাধ্যমে এভাবেই প্রজন্ম থেকে প্রজন্মের হৃদয় আলোকিত হয়ে চলেছে।
কয়েকজন গায়ক
বাউল গানের কিংবদন্তি শাহ আবদুল করিমের গান কথা বলে ভাটি অঞ্চলের মানুষের জীবনের সুখ প্রেম-ভালোবাসার পাশাপাশি সকল অন্যায়, অবিচার, কুসংস্কার আর সাম্প্রদায়িকতার বিরুদ্ধে। তিনি তার গানের অনুপ্রেরণা পেয়েছেন প্রখ্যাত বাউল সম্রাট ফকির লালন শাহ, পুঞ্জু শাহ এবং দুদ্দু শাহ এর দর্শন থেকে। তিনি আধ্যাত্নিক ও বাউল গানের দীক্ষা লাভ করেছেন কামাল উদ্দিন, সাধক রশিদ উদ্দিন, শাহ ইব্রাহীম মাস্তান বকশ এর কাছ থেকে। তিনি শরীয়তী, মারফতি, নবুয়ত, বেলায়া সহ সবধরনের বাউল গান এবং গানের অন্যান্য শাখার চর্চাও করেছেন।
বাউল গানের শিল্পী, গীতিকার ও সুরকার শাহ আলম সরকার পারিবারিকভাবেই বাউল গানের সাথে যুক্ত তিনি। গান করতে গিয়ে পড়াশোনা ছেড়ে দিলেও গান নিয়েই তার পড়ালেখা বলে মনে করেন এই শিল্পী। তার পরিচিতি মূলত তার লেখা ও সুর করা সেসব গান দিয়ে যেগুলো শিল্পী মমতাজ বেগম গেয়েছেন। মমতাজের জন্য ৭০ এর বেশি অ্যালবাম তৈরি করে দিয়েছেন তিনি। এছাড়াও তিনি জানান তার নিজের অ্যালবামের সংখ্যা প্রায় ৬৫০। বৈশাখের অনুষ্ঠান থেকে শুরু করে বিভিন্ন জায়গায় রাতভর পালা গান গেয়ে থাকেন শাহ আলম সরকার। মমতাজের বাইরেও চলচ্চিত্রে রুনা লায়লা, সাবিনা ইয়াসমিন, অ্যান্ড্রু কিশোর, কনক চাঁপা আরও অনেকে গেয়েছেন তার গান।
পবন দাস বাউল এবং বাউল গানের প্রসারে তার ভূমিকা- বাউল গানের একনিষ্ঠ সাধক, যার নামেই রয়েছে বাউলের ছোঁয়া। এক নামেই গোটা বিশ্বে পরিচিতি ধারণ করেছে তার নিরলস চেষ্টায়, হয়ে উঠেছে বাউল গানের একনিষ্ঠ উপাসক। ভক্তি থেকেই সাধনা আর সাধনা থেকেই ধ্যান-জ্ঞান। বাউল গানের কথা আসলেই যে ক জনের মুখ চোখে ভাসে তাদের মধ্যে পবন দাস উন্নতম একজন। যাকে বাউল গানের মডেল বললেও বাড়িয়ে বলা হবে না। বাউল গানের সাধনা আরো অনেকেই করেছে, করছে। কিন্তু আন্তর্জাতিক ভাবে তার মতো খ্যাতি আর কেউ অর্জন করেছেন বলে জানা নেই। আশির দশক থেকেই নিজ দেশের গন্ডি পেরিয়ে বিশ্ব ব্রমান্ডে বেড়িয়ে পরে বাউল গানের প্রচারনায়। ইউরোপের বিভিন্ন দেশে ব্যাপক সাড়া জাগাতে শুরু করে তার গায়কি। বাউল গানের ভক্ত হয়ে উঠে ইউরোপের লক্ষ লক্ষ সংগীত প্রেমি। আর তাদের তাগিদেই মাঝে মাঝেই পাড়ি দিতে হতো ফ্রান্সে। শুধু শ্রতাকুলই না, অনেক নামী-দামী সংগীত শিল্পীও তার গায়কীর ভক্ত হয়ে যায়। আর সেই সুবাদের বিশ্বখ্যাত অনেক শিল্পীদের সাথে গান করে। ১৯৯৭ সালের আগ পর্যন্ত ফ্রান্সে মাঝে মাঝেই যেতে হতো। কনসার্ট বা বিভিন্ন সংগীত বিষয়ক অনুস্ঠানে অংশ নিতে। হয়তো বাংলার চাইতে সেখানেই তার ভক্তকূলের পরিধি বেড়ে গিয়েছিল। ফরাসীরাও তাকে কম দেইনি, ১৯৭৯ সালে তার জীবন/বাউলদের জীবন নিয়ে পুরো একটা সিনেমা/ডকুমেন্টারী বানিয়ে ফেলেন ফরাসী সরকার। ১৯৭৭ সালের শুরু করেন সেই সিনেমার চিত্রগ্রহণ। সিনেমাটিতে দেখানো হয় ৭ বছরের ছেলে কার্তিক কীভাবে বাউলদের কাছ থেকে তালিম নেয়। এখানে পবন দাস ছাড়াও আরো অনেক বাউল শিল্পী অংশ নেয়। ১৯৭৯ সালে ছিনেমাটি "Le Chants Des Fou' (বাউলের গান/Songs of the Mad People) টাইটেলে ফ্রান্সে মুক্তি পায় এবং ফ্রান্স ছাড়াও ইউরোপের অনেক দেশেই টেলিকাস্ট করে। যা মূলত পাবন দাস বাউলের প্রতি ফরাসীদের কৃতজ্ঞতার বর্হিঃপ্রকাশ।
বিশ্ব সাংস্কৃতিক ঐতিহ্যের অংশ বাউল গান
বাংলার বাউল গান এখন বিশ্ব সাংস্কৃতিক ঐতিহ্যের অংশ। এ স্বীকৃতি দিয়েছে জাতিসংঘের শিক্ষা, বিজ্ঞান ও সাংস্কৃতিক সংস্থা ইউনেসকো। বিশ্বের ৪৩টি বাক ও বিমূর্ত ঐতিহ্য চিহ্নিত করতে গিয়ে ইউনেসকো বাংলাদেশের বাউল গানকে অসাধারণ সৃষ্টি বলে আখ্যা দিয়ে একে বিশ্ব সভ্যতার সম্পদ বলে ঘোষণা দিয়েছে। বাউল গানকে ইউনেসকো ২০০৮ সালে আনুষ্ঠানিকভাবে ‘ইনট্যানজিবল কালচারাল হেরিটেজ’-এর তালিকাভুক্ত করে। বিশ্ব সংস্থার এই স্বীকৃতির ফলে বাউল গান নিয়ে দেশ-বিদেশে সৃষ্টি হয়েছে ব্যাপক আগ্রহ।
লালনের বাউল গান
মানবকল্যাণ কামনায় সবচেয়ে বেশি সুর ধ্বনিত হয়েছে মরমি সাধক লালনের গানে। লালনের সাম্যবাদী চিন্তাই আজকের উদার মানবতাবাদ। লালন বলেন, ‘এমন সমাজ কবে গো সৃজন হবে/যেদিন হিন্দু মুসলমান/বৌদ্ধ খ্রিস্টান/জাতি গোত্র নাহি রবে।’ বস্তুত উনিশ শতকে লালনের গান তার সর্বজনীন আবেদনের কারণে জনপ্রিয় হয়ে ওঠে। লালনের কারণেই হিন্দু, মুসলমান সম্প্রদায়ের দেহতত্ত্ববাদীরা সব বিভেদ ভুলে যুত সাধনায় মিলিত হন। শিষ্য-ভক্তদের মাধ্যমে লালনের গান প্রচার ও প্রসার লাভ করে। রবীন্দ্রনাথ ঠাকুরও লালনের কথা প্রচার করেন বহির্বিশ্বে। লালনের পর পাণ্ডু শাহ, দুদ্ধ শাহ, ভোলা শাহ, পাগলা কানাই, রাধারমণ, কাঙাল হরিনাথ, হাছন রাজা, অতুল প্রসাদ, বিজয় সরকার, দ্বিজদাস, জালাল খাঁ, উকিল মুন্সী, রশিদ উদ্দিন, শাহ আব্দুল করিম, রবীন্দ্রনাথ ঠাকুর, কাজী নজরুল ইসলাম প্রমুখ কবি ও বাউলের মাধ্যমে এ দেশের ঐতিহ্যবাহী লোকায়ত সংগীতের ধারাটি আরো পুষ্ট হয়।
জনপ্রিয়তা
শহরে, গ্রামে ক্রমেই জনপ্রিয় হচ্ছে বাউলসংগীত। সব ধরনের শ্রোতাই মুগ্ধ হয়ে উপভোগ করে বাউল গান। এ গানের অসম্ভব জনপ্রিয়তার পেছনে আছে এর সর্বজনীনতা, গভীর মানবিকতা বোধ। ইউনেসকো যে স্বীকৃতি বাউল গানকে দিয়েছে, তার অধিকাংশ কৃতিত্বই লালন সাঁইয়ের। মানুষ লালনের গান শুনেই বাউল গান নিয়ে আগ্রহী হয়ে উঠেছে বেশি। ইউনেসকোর স্বীকৃতির সুফল কী জানতে চাইলে তরুণ গবেষক সাইমন জাকারিয়া জানান, এই স্বীকৃতির ফলে আন্তর্জাতিক পরিমণ্ডলে বাংলার বাউল গানের প্রতি আগ্রহ বেড়েছে। এর ফলে বাউল গানের সংরক্ষণ ও প্রসারেরও সুযোগ তৈরি হয়েছে। আন্তর্জাতিক সম্প্রদায়ের সহযোগিতা নিয়ে এ ব্যাপারে নানামুখী উদ্যোগ নেওয়া যেতে পারে। তিনি আরো জানান, ওই ঘোষণার পর ইউনেসকো বাউল গানের বাণী ও সুর সংগ্রহ এবং সংরক্ষণের জন্য আর্থিক অনুদান প্রদান করে। এর পরিপ্রেক্ষিতে শিল্পকলা একাডেমি একটি প্রকল্প গ্রহণ করে। ২০০৮ সালের দিকে ওই প্রকল্পের আওতায় কুষ্টিয়া অঞ্চলে ফিল্ড ওয়ার্কের মাধ্যমে বাউল গানের বাণী ও সুর সংগ্রহের কাজ চলে। এর পরিপ্রেক্ষিতে ৫০০ বাউল গান নিয়ে ‘বাউলসংগীত’ নামে একটি প্রামাণ্য গ্রন্থ প্রকাশ করা হয়, যার মধ্যে ১০০টি গানের ইংরেজি অনুবাদ এবং দেড় শ গানের স্বরলিপি যুক্ত করা হয়েছে। একই সঙ্গে স্থানীয় বাউলদের কণ্ঠে অবিকৃত সুরে গাওয়া পঞ্চাশটি বউল গান সিডিতে ধারণ করে ওই গ্রন্থের সঙ্গে যুক্ত করা হয়েছে। সাইমন জাকারিয়ার মতে, বাংলার অমূল্য সম্পদ বাউল গান সংরক্ষণের জন্য জরুরি ভিত্তিতে বাউলশিল্পী অধ্যুষিত অঞ্চল সিলেট, ময়মনসিংহ, নেত্রকোণা, নাটোর প্রভৃতি অঞ্চলে ফিল্ড ওয়ার্ক শুরু করা উচিত। না হলে কালের গর্ভে অনেক গান এবং গানের সুর হারিয়ে যাবে। বাউল গানের আন্তর্জাতিক স্বীকৃতি ইউনেসকোর সনদপত্রটি সংরক্ষিত হচ্ছে বাংলা একাডেমি জাতীয় লেখক ও সাহিত্য জাদুঘরে।
নব্বই দশকের মাঝামাঝি যখন বিশ্বায়নের হাওয়া লাগল বাংলাদেশে, তার পরের কয়েক বছর বাউল গানের অন্ধকার যুগ। হিন্দী ধুমধাড়াক্কা আর এমটিভির অশ্লীল বন্যায় বাংলা গানের তখন হাসফাস অবস্থা। দু’একটা উল্লেখ করার মত ঘটনা অবশ্যই ঘটেছে। ফিড্ ব্যাকের সঙ্গে আবদুর রহমান বয়াতীর যুগলবন্দীতে ‘মন আমার দেহঘড়ি সন্ধান করি/কোন মিস্তরী বানাইয়াছে’ – তারুণ্যের একনম্বর পছন্দের তালিকায় ছিল বেশ ক’ মাস। বাউল গানের সুন্দরীতমা চাঁদ ঢাকা পড়ে রইল অপসংস্কৃতির কালো মেঘে। এ অবস্থা থেকে বেরিয়ে আসতে সময় লেগেছে বেশ ক’বছর। তবে যে নতুন রূপে বাউল গানের প্রকাশ ঘটল একবিংশ শতাব্দীতে তার সঙ্গে তুলনা চলেনা আগেকার কোন সময়েরই।
ইউনেস্কো ২০০৫ সালে বিশ্বের মৌখিক এবং দৃশ্যমান ঐতিহ্যসমূহের মাঝে বাউল গানকে অন্যতম শ্রেষ্ঠ সম্পদ হিসেবে ঘোষণা করে।
ক্রিস্টিনা কাকপুরা
থাম্ব| ক্রিস্টিনা আনা কাকপুরা ক্রিস্টিনা আনা কাকপুরা ফেডারেশন ফর উইমেন অ্যান্ড ফ্যামিলি প্ল্যানিংয়ের নির্বাহী পরিচালক, যৌন অধিকার উদ্যোগের একজন সদস্য, ইউরোপীয় সোসাইটি ফর কনট্রাসেপশন অ্যান্ড রিপ্রোডাক্টিভ রাইটস এবং পোলিশ উইমেন কংগ্রেসের প্রোগ্রাম কাউন্সিল।
জীবনী
কাকপুরা পোল্যান্ডের ওয়ারশ বিশ্ববিদ্যালয় থেকে স্নাতক হয়েছেন এবং পোলিশ ইনস্টিটিউট অফ ইন্টারন্যাশনাল অ্যাফেয়ার্স থেকে স্নাতকোত্তর করেছেন। তিনি পোল্যান্ডে যৌন ও প্রজনন অধিকার রক্ষার পক্ষে বক্তব্য রাখেন এবং পোলিশ পররাষ্ট্র মন্ত্রণালয়ে বেশ কয়েক বছর কাজ করেছেন। তিনি ফেডারেশন ফর উইমেন অ্যান্ড ফ্যামিলি প্ল্যানিং-এর পরিচালক এবং এইসঙ্গে এএসটিআরএ (যৌন এবং প্রজনন স্বাস্থ্য এবং অধিকারের জন্য মধ্য ও পূর্ব ইউরোপীয় মহিলা নেটওয়ার্ক) এর নির্বাহী পরিচালক। এএসটিআরএ নেটওয়ার্কটি ১৯৯৯ সালে প্রতিষ্ঠিত হয়েছিল এবং ১৭টি দেশে এদের ২৮টি সদস্য সংস্থা রয়েছে।
তিনি ২০ বছরেরও বেশি সময় ধরে প্রজনন স্বাস্থ্য এবং অধিকারের ক্ষেত্রে সক্রিয় রয়েছেন। কাকপুরা মধ্য ও পূর্ব ইউরোপে যৌন ও প্রজনন স্বাস্থ্য এবং অধিকারের উপর অনেক প্রকাশনায় লিখেছেন। এএসটিআরএ এর অংশ হিসাবে, তিনি এফইএমএম কমিটির অনুরোধে 'যৌন এবং প্রজনন স্বাস্থ্য অধিকার এবং কর্তব্যবোধে চালিত আপত্তির প্রভাব'-এর উপর একটি প্রতিবেদনে লেখায় সহায়তা করেছেন।
সক্রিয়তা
ফেডারেশন ফর উইমেন অ্যান্ড ফ্যামিলি প্ল্যানিংয়ের সাথে তাঁর কাজের অংশ হিসেবে, কাকপুরা পোলিশ উইমেনস স্ট্রাইক আয়োজনে জড়িত ছিলেন, যা ব্ল্যাক মানডে নামে পরিচিত। ওয়ারশ-এর রাস্তায় ৯০,০০০ মানুষ জড়ো হয়েছিল। আর্জেন্ট অ্যাকশন ফান্ডের মতামত অনুসারে এই ঘটনা আন্তর্জাতিক সম্প্রদায়ের জন্য সতর্কবাণী। এটি জাতিসংঘের মানবাধিকার বিশেষজ্ঞ, কাউন্সিল অফ ইউরোপ কমিশনার ফর হিউম্যান রাইটস এবং ২০০টি এনজিওর হস্তক্ষেপের আহ্বান।
তাঁর বেশিরভাগ কাজ পোলিশ ডাক্তারদের "কর্তব্যবোধে আপত্তি" র সঙ্গে সংশ্লিষ্ট সমস্যাগুলিকে সবার দৃষ্টিগোচর করে। সমস্যাগুলি পোল্যান্ডে গর্ভপাত পরিষেবা অধিগত করার ক্ষেত্রে মহিলাদের ক্ষমতার উপর নেতিবাচক প্রভাব ফেলে। ফেডারেশন ফর উইমেন অ্যান্ড ফ্যামিলি প্ল্যানিং সংস্থা হাসপাতালের পদ্ধতি এবং গর্ভপাত করতে চাওয়া নারীদের অভিজ্ঞতা পর্যবেক্ষণ করে এবং তাদের জন্য একটি হেল্পলাইন বজায় রাখে।
মোঃ মোস্তাফিজুর রহমান ফিজু
মোঃ মোস্তাফিজুর রহমান ফিজু বাংলাদেশের দিনাজপুরের একজন রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
মোঃ মোস্তাফিজুর রহমান ফিজু ১৯৮৯ সালে প্রতিষ্ঠিত স্বপ্নপুরীর সহপ্রতিষ্ঠাতা ছিলেন। সপ্তম জাতীয় সংসদ নির্বাচনে তিনি দিনাজপুর-৬ আসন থেকে সাংসদ হিসেবে নির্বাচিত হয়েছিলেন। তার পুত্র শিবলী সাদিক ঐ আসনের বর্তমান সাংসদ।
ডলোমাইটস
ডলোমাইটস (Dolomiti ; লাদিন: Dolomites; Dolomiten ; Dołomiti) হলো উত্তরপূর্ব ইতালিতে অবস্থিত একটি পর্বতশ্রেণী। এই পর্বতগুলো দক্ষিণ লাইমস্টোন আল্পস এর অংশ এবং পশ্চিমে আদিজে নদী থেকে শুরু করে পূর্বে পিয়াভে উপত্যকা (Pieve di Cadore) পর্যন্ত বিস্তৃত। এর উত্তর দিকে অবস্থিত পুস্টার উপত্যকা এবং দক্ষিণ দিকে অবস্থিত সুগানা উপত্যকার মাধ্যমে এর উত্তর ও দক্ষিণ প্রান্তের সীমানা নির্ধারিত হয়েছে। ডলোমাইটস পর্বতশ্রেণী ভেনেতো, ত্রেনতিনো আল্তো আদিজে এবং ফ্রিউলি ভেনেজিয়া জুলিয়া প্রশাসনিক অঞ্চলের মধ্যে অবস্থিত।
ওয়েস হল
প্রারম্ভিক জীবন
বার্বাডোসের সেন্ট মাইকেলে অপরিণত মাতা ও লাইট-হেভিওয়েট বক্সার পিতার সন্তান ছিলেন ওয়েস হল। বিদ্যালয়ের ছাত্র থাকা অবস্থায় উইকেট-রক্ষক / ব্যাটসম্যান হিসেবে খেলতেন তিনি। পরবর্তীকালে ফাস্ট বোলিংয়ের দিকে ঝুঁকে পড়েন তিনি। ১৯৫৭ সালে ইংল্যান্ড সফরে দলের সদস্য থাকা স্বত্ত্বেও কেবলমাত্র একটি প্রথম-শ্রেণীর ক্রিকেট খেলায় অংশ নিতে পেরেছিলেন। এছাড়াও কুইন্সল্যান্ডের পক্ষে দুই মৌসুম খেলে অস্ট্রেলিয়ায় ব্যাপক জনপ্রিয়তা পান তিনি।
খেলোয়াড়ী জীবন
১৯৫৮ সালে ভারত গমনের জন্যে ওয়েস হলকে মনোনীত করা হয় ও সফলকাম হন। ১৯৫৮-৫৯ মৌসুমে ব্রাবোর্ন স্টেডিয়ামে অনুষ্ঠিত সিরিজের প্রথম টেস্টে ব্যাসিল বুচারের সাথে একযোগে টেস্ট অভিষেক পর্ব সম্পন্ন হয়। শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। ২৮ নভেম্বর, ১৯৫৮ তারিখে টেস্ট ক্রিকেটে অভিষেক ঘটে তার।
১৯৫৯ সালে পাকিস্তান সফরে টেস্ট হ্যাট্রিক লাভ করেন। এরফলে প্রথম ওয়েস্ট ইন্ডিয়ান হিসেবে তিনি এ কৃতিত্ব গড়েন। লাহোরের বাগ-ই-জিন্নাহ স্টেডিয়ামে অনুষ্ঠিত তৃতীয় ও চূড়ান্ত টেস্টে তিনি একে-একে তৎকালীন টেস্ট ক্রিকেটে অভিষিক্ত সর্বকনিষ্ঠ ক্রিকেটার মুশতাক মোহাম্মদ, নাসিম-উল-গণি ও ফজল মাহমুদকে আউট করেন। হলের সাথে বোলিং উদ্বোধনে নিজ দেশ বার্বাডোসের চার্লি গ্রিফিথ ছিলেন নিত্য অনুষঙ্গ। তাকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূত ভূমিকা রাখেন। তার সময়কালে তিনি বেশ জনপ্রিয় ক্রিকেটারে পরিণত হন।
১৯৬০ সালে বিখ্যাত টাই টেস্টে গুরুত্বপূর্ণ ভূমিকা রাখেন। চূড়ান্ত ওভারে তিনি বোলিং করে সফলকাম হয়েছিলেন। ঐ খেলাটি টাইয়ে পরিণত হয়, যা টেস্ট ক্রিকেটে প্রথম। খেলায় তিনি ৯/২০৩ লাভ করেন। তন্মধ্যে, দ্বিতীয় ইনংসে ৫/৬৩ লাভ করেছিলেন। শেষ ওভারে অস্ট্রেলিয়ার প্রয়োজন ছিল মাত্র ৬ রান ও হাতে ছিল ৩ উইকেট। শেষ বলে লিন্ডসে ক্লাইনকে বোল্ড করায় ২৩২ রানে স্বাগতিক দল অল-আউট হয় ও খেলাটি টাইয়ে পরিণত হয়।
"ওয়েস, মনে রেখো, যদি তুমি নো-বল ছুঁড়ো, তাহলে তুমি কখনো বার্বাডোসে ফিরে যেতে পারবে না! - টাই টেস্টের চূড়ান্ত বলের পূর্বে হলের উদ্দেশ্যে ফ্রাঙ্ক ওরেল।"
অব্যাহতভাবে ক্রিকেট খেলায় অংশগ্রহণ ও ধারাবাহিকভাবে আঘাতপ্রাপ্তি ছিল তার নিত্যসঙ্গী। ফলে টেস্ট খেলোয়াড়ী জীবনের শেষ দিকে তার বোলিংয়ের কার্যকারিতা হারিয়ে যেতে থাকে।
অবসর
খেলোয়াড়ী জীবন থেকে অবসর নেয়ার পর বার্বাডিয়ান রাজনীতির সাথে সম্পৃক্ত হন। বার্বাডোসের সিনেট ও আইনসভার সদস্য হন তিনি। ১৯৮৭ সালে পর্যটন মন্ত্রী হিসেবে দায়িত্ব লাভ করেন ওয়েস হল। এছাড়াও ওয়েস্ট ইন্ডিজ ক্রিকেট প্রশাসনেও জড়িত ছিলেন তিনি। কয়েক বছর ওয়েস্ট ইন্ডিজ ক্রিকেট দলের নির্বাচকমণ্ডলীর সদস্য ও দলীয় ম্যানেজারের দায়িত্ব পান। ২০০১ থেকে ২০০৩ সাল পর্যন্ত ওয়েস্ট ইন্ডিজ ক্রিকেট বোর্ডের সভাপতি ছিলেন তিনি। ওয়েস্ট ইন্ডিজ ক্রিকেট হল অব ফেমের সদস্য হন। এছাড়াও, ২০১৫ সালে আইসিসি ক্রিকেট হল অব ফেমে অন্তর্ভুক্ত হন তিনি। ২০১২ সালে খেলাধূলার সাথে জড়িত থাকার ফলে নাইট ব্যাচেলর পদবী লাভ করেন।
ষাটগম্বুজ রোড রেলওয়ে স্টেশন
অবস্থান
ষাটগম্বুজ মসজিদ সংলগ্ন এলাকায়।
ইতিহাস
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়।   যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে ষাটগম্বুজ রোড   রেলওয়ে স্টেশন সহ ১০ টি স্টেশন বন্ধ হয়ে গেছে।
তপন চৌধুরী (গায়ক)
তপন চৌধুরী (জন্ম ৭ জানুয়ারি) একজন বাংলাদেশী গায়ক, গীতিকার, সুরকার এবং সঙ্গীতপরিচালক। তিনি সোল্‌স ব্যান্ডের সাবেক সদস্য। সত্তরের দশকের শেষভাগ থেকে তিনি সঙ্গীতের সঙ্গে সম্পৃক্ত। ১৯৭৯ সালে তিনি জনপ্রিয় ব্যান্ড দল ‘সোলস’-এর সঙ্গে যুক্ত হন। ‘মন শুধু মন ছুঁয়েছে’ তার জনপ্রিয় গানগুলোর মধ্যে অন্যতম। তার অন্য জনপ্রিয় গানগুলোর মধ্যে উল্লেখযোগ্য হলো—‘আমি সবকিছু ছাড়তে পারি’, ‘তুমি আমার প্রথম সকাল’, ‘আকাশের সব তারা ঝরে যাবে’, ‘আজ তুমি দূর বহু দূর’, ‘মন শুধু মন ছুঁয়েছে’, ‘কী কারণে কান্দ রে মন’, ‘মাটির ইঞ্জিন এই দেহটা পুইড়া হইল কালা’, ‘মনে বড় আশা ছিল যাব মদিনায়’, ‘রাত কেটে যায় একা নিরালায়’, ‘যতবার দীপ জ্বালি জানি না সে দীপ কেন নিভে যায়' ও ‘আমি দেবদাস হতে পারব না’ ইত্যাদি।
সঙ্গীত জীবন
১৯৭৯ সালে বাংলাদেশ টেলিভিশনে ‘মন শুধু মন ছুঁয়েছে’ গানটি পরিবেশন করার পর সেটি ব্যাপক জনপ্রিয়তা পায়। পরবর্তীতে ১৯৮১ সালে সোলস তাদের প্রথম অ্যালবামেও গানটি প্রকাশ করে। ১৯৮৪ অথবা ১৯৮৫ সালে তার নিজ নামে তার প্রথম একক অ্যালবাম ‘তপন চৌধুরী’ মুক্তি পায়। সোলস-এর সাথে ২২ বছর কাজ করার পর তিনি একক সঙ্গীতশিল্পী হিসেবে কাজ শুরু করেন। তিনি প্রায় ৩০০টি চলচ্চিত্রের গানে কণ্ঠ দিয়েছেন। ১৯৯০-এর দশকের পর তিনি বেশ কয়েক বছর সঙ্গীত জীবন থেকে দূরে সরে যান তবে ২০১৭ সালে পুনরায় ‘ফিরে এলাম’ একক অ্যালবাম প্রকাশ করেন।
ক্রেটারের যুদ্ধ (এডেন)
ক্রেটারের যুদ্ধ বা অপারেশন স্টার্লিং ক্যাসেল হলো, এডেনে জরুরি অবস্থার সময় এটি এনকাউন্টার হিসাবে ছিল। আরব সশস্ত্র পুলিশ কর্তৃক ব্রিটিশ সৈন্যদের অতর্কিত হামলার পর এডেনের ক্রেটার জেলাটি ব্রিটিশ সৈন্যদের দ্বারা পরিত্যক্ত হয়। ব্রিটিশরা ক্রেটারে প্রবেশ করে ব্রিটিশ সৈন্যদের মৃতদেহ উদ্ধার করার সিদ্ধান্ত নেয়।
যুদ্ধ
৩ জুলাই ১৯৬৭ সালে লেফটেন্যান্ট কর্নেল কলিন মিচেলের ("ম্যাড মিচ") অধীনে আর্গিল এবং সাদারল্যান্ড হাইল্যান্ডাররা ক্রেটারে এক রাতে আক্রমণ পরিচালনা করে। যাকে তিনি আর্গিলস রেজিমেন্টাল সদর দফতরের পরে অপারেশন স্টার্লিং ক্যাসেল নামে অভিহিত করেন। শত্রু সম্পূর্ণরূপে বিস্মিত হয় এবং কার্যকর প্রতিরোধ বন্ধ হয়ে যায়।  মিচেলের আত্মবিশ্বাসের একটি বিশেষ চিহ্ন ছিল পাইপ ব্যান্ডকে ক্রেটারের প্রধান রাস্তায় নেমে যাওয়ার জন্য রেজিমেন্টাল সুর বাজানোর আদেশ দেওয়ার সিদ্ধান্ত। যার জন্য পাইপ মেজরকে প্রেরণে উল্লেখ করা হয়েছিল। জরুরী অবস্থার শেষ পর্যন্ত ব্রিটিশ সৈন্যরা ক্রেটারে অবস্থান করে।
নাতালি বার্নি
নাতালি বার্নি (১৮৭৬-১৯৭২) একজন মার্কিন কবি এবং ঔপন্যাসিক ছিলেন, এছাড়াও তিনি মঞ্চনাটকের কাহিনী লিখতেন; মার্কিন নাগরিক হলেও তিনি ফ্রান্সের প্যারিসে থাকতেন। ব্যক্তিগত জীবনে একজন সমকামী মহিলা হবার কারণে নাতালি মার্কিন দেশে থাকতে পারেননি কারণ তার সময়ে মার্কিন আইন অনুযায়ী সমকামিতা শাস্তিযোগ্য অপরাধ ছিলো আর ফরাসীদেশে সমকাম বৈধ ছিলো। তিনি নারীদের মধ্যকার সমকাম নিয়ে লিখতেন; ১৯০০ সালে নাতালির লিখিত প্রথম কাব্যগ্রন্থ বের হয়। কবিতা, উপন্যাস এবং মঞ্চনাটকের চিত্রনাট্য - এসবই তিনি ফরাসি ভাষায় লিখতেন কারণ ইংরেজি ভাষায় কথাবলা কোনো দেশেই তখন সমকামিতা আইনগত এবং সামাজিকভাবে বৈধ ছিলোনা, তবে তিনি ইংরেজি ভাষায় দুটি কবিতার বই লিখেছিলেন যেহেতু ইংরেজি ছিলো তার মাতৃভাষা এবং কবিতার বইদুটির একটি ১৯২০ সালে গোপনে যুক্তরাজ্যে বিক্রি করা হয়েছিলো এবং আরেকটি প্রকাশই পায় ১৯৮৭ সালে। তিনি লেখিকা রেনে ভিভিয়েনের সঙ্গে সমকাম করেছিলেন।
তাঁর জীবন এবং প্রেমের বিষয়গুলি অন্যের লেখা অনেক উপন্যাসের অনুপ্রেরণার কাজ করে, স্যালেসিস ফরাসী বেস্টসেলার আইডিলি সাফিক থেকে শুরু করে দ্য ওয়েল অব লোনলিনেস, ২০শ শতাব্দীর সবচেয়ে বিখ্যাত লেসবিয়ান উপন্যাস, পর্যন্ত।
ছেন কেং
ছেন কেং, বা, ছেন গেং (Chen Geng) (২৭ ফেব্রুয়ারি ১৯০৩ - ১৬ মার্চ ১৯৬১) ছিলেন একজন চীনা কমিউনিস্ট সামরিক নেতা। তিনি ১৯২২ সালে কমিউনিস্ট পার্টিতে যোগ দেন। পার্টির সপ্তম কংগ্রেসের কেন্দ্রীয় কমিটির বিকল্প সদস্য ও অষ্টম কংগ্রেসের কেন্দ্রীয় কমিটির পূর্ণ সদস্য নির্বাচিত হন। চীনা গণ স্বেচ্ছাবাহিনীর ডেপুটি কম্যান্ডাররূপে কোরিয়াতে কৃতিত্বের পরিচয় দেন। ১৯৫৯ সালে তাকে চীনের প্রতিরক্ষা দপ্তরের উপমন্ত্রী নিযুক্ত করা হয়।
সানগোলে
সানগোলে (Sangole) ভারতের মহারাষ্ট্র রাজ্যের সোলাপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সানগোলে শহরের জনসংখ্যা হল ২৮,১০৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে সানগোলে এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ফ্রাঙ্ক ওরেল ট্রফি
ফ্রাঙ্ক ওরেল ট্রফি (Worrell Trophy) ক্রিকেট খেলায় প্রবর্তিত পুরস্কারবিশেষ। আন্তর্জাতিক ক্রিকেট কাউন্সিলের পরিচালনায় অনুষ্ঠিত ওয়েস্ট ইন্ডিজ ও অস্ট্রেলিয়ার মধ্যকার টেস্ট সিরিজে বিজয়ী দলের অধিনায়ককে এ ট্রফি প্রদান করা হয়। ১৯৬০-৬১ মৌসুমে অনুষ্ঠিত টেস্ট সিরিজ শেষে প্রথমবারের মতো ট্রফি প্রদান করা হয়েছিল। সিরিজের প্রথম টেস্টটি টাইয়ে পরিণত হয়েছিল।
ওয়েস্ট ইন্ডিজের বিখ্যাত ক্রিকেটার ও অধিনায়ক স্যার ফ্রাঙ্ক ওরেলের সম্মানে ট্রফিটির নামকরণ হয়েছে। টাই টেস্টের পর অস্ট্রেলীয় ক্রিকেট নিয়ন্ত্রণ বোর্ড ও স্যার ডোনাল্ড ব্র্যাডম্যানের গঠিত কমিশন সাবেক টেস্ট ক্রিকেটার ও পেশাদার অলঙ্কার ব্যবসায়ী আর্নি ম্যাককরমিক এ স্থায়ী ট্রফিটি তৈরি করেন।
টাই টেস্টে ব্যবহৃত একটি ক্রিকেট বল ট্রফির নকশায় ব্যবহার করা হয়েছে। বিশ্ব ক্রিকেট অঙ্গনে অ্যাশেজ সিরিজের ন্যায় ফ্রাঙ্ক ওরেল ট্রফিকে অন্যতম মর্যাদাকর স্থায়ী ট্রফিরূপে গণ্য করা হয়।
২০১৯ পুলওয়ামা আক্ৰমণ
২০১৯ সালের ১৪ ফেব্রুয়ারি ভারতের নিরাপত্তা কর্মীদের বহনকারী একটি গাড়ি বহর জম্মু ও কাশ্মীরের পুলওয়ামা জেলার লেথোপোড়া (অবন্তীপাড়ার  কাছাকাছি) অতিক্রমকালে জম্মু শ্রীনগর জাতীয় সড়কে একটি বাহন-বাহিত আত্মঘাতী বোমা হামলার শিকার হয়। এই হামলার ফলে ৪০ জন কেন্দ্রীয় রিজার্ভ পুলিশ বল (সিআরপিএফ) কর্মী এবং আক্রমণকারী মারা গিয়েছিলেন। পাকিস্তান ভিত্তিক ইসলামী জঙ্গি সংগঠন জাইশ-ই-মোহাম্মদ এই হামলার দায়ভার স্বীকার করেছে। হামলাকারী ছিলেন পুলওয়ামা জেলার স্থানীয় আদিল আহমদ দার এবং জয়শ-ই-মোহাম্মদের সদস্য।  এই হামলার জন্য ভারত পাকিস্তানকে দায়ী করেছে।পাকিস্তান এই হামলার নিন্দা করেছে এবং এর সাথে তাদের যেকোনও সংযোগ অস্বীকার করেছে।
পটভূমি
কাশ্মীর ভারতের একটি রাজ্য, ভারত ও পাকিস্তান উভয় দেশই এই অঞ্চলটির কিছু অংশ পরিচালনা করে বলে দাবি করেছে। পাকিস্তান ভারতীয় কাশ্মীরের নিয়ন্ত্রণ পাওয়ার চেষ্টা করেছে। আবার ভারতও পাকিস্তান দখলিকৃত কাশ্মীর এর দখল নিতে চায়।   ১৯৮০ এর দশকের শেষদিকে ভারত-শাসিত কাশ্মীরে একটি বিদ্রোহ প্রসারিত হতে শুরু করে। পাকিস্তান বিদ্রোহকে বস্তুগত সহায়তা দিয়েছিল।  ১৯৮৯ সালের পর থেকে, বিদ্রোহ এবং ভারতীয় ক্র্যাকডাউনে প্রায় ৭০,০০০ মানুষ নিহত হয়েছেন।  টাইমসের মতে, ২০১৬ সালে ভারত একজন ইসলামী আতঙ্কবাদী  নেতা বুরহান ওয়ানিকে হত্যা করার পরে কাশ্মীরে অশান্তি বেড়ে যায়।  ভারতীয় শাসিত কাশ্মীরের ক্রমবর্ধমান সংখ্যক তরুণ স্থানীয় জঙ্গিবাদের সাথে যোগ দিয়েছে।  অনেক সূত্র জানিয়েছে যে কাশ্মীরে বেশিরভাগ জঙ্গি বিদেশী নয় এখন স্থানীয়।   শুধুমাত্র ২০১৮  সালেই নিহতের সংখ্যায় ২৬০ জঙ্গি, ১৬০ বেসামরিক নাগরিক এবং ১৫০ জন সামরিক বাহিনীর সদস্য অন্তর্ভুক্ত ছিল।
২০১৫ সাল থেকে কাশ্মীরে পাকিস্তান-ভিত্তিক ইসলামী জঙ্গিরা ক্রমশ ভারতীয় সুরক্ষা বাহিনীর বিরুদ্ধে হাই-প্রোফাইল আত্মঘাতী হামলায় নেমেছে। ২০১৫ সালের জুলাইয়ে গুরুদাসপুরে তিন বন্দুকধারী একটি বাস এবং থানা আক্রমণ করেছিল । ২০১৬ সালের প্রথম দিকে চার থেকে ছয় জন বন্দুকধারীরা পাঠানকোট বিমান বাহিনী স্টেশন আক্রমণ করেছিল। ফেব্রুয়ারি এবং জুন ২০১৬ সালে, জঙ্গিরা পাম্পোরে যথাক্রমে নয় এবং আটজন সুরক্ষা কর্মীকে হত্যা করেছিল । সেপ্টেম্বর ২০১৬ সালে চারজন আক্রমণকারী ভারতীয় সেনাবাহিনীর ব্রিগেড সদর দপ্তর উরিতে আক্রমণ করলে ১৯ জন সৈন্য মারা যান। ৩১ ডিসেম্বর ২০১৭-এ লেথপোরার কমান্ডো প্রশিক্ষণ কেন্দ্রটিতেও জঙ্গিদের আক্রমণে পাঁচজন নিরাপত্তা কর্মী নিহত হয়েছিল। জম্মু শ্রীনগর জাতীয় মহাসড়কের আশেপাশে এই হামলা হয়েছিল।
আক্রমণ
১৪ ই ফেব্রুয়ারি,২০১৯ তারিখে জম্মু থেকে শ্রীনগরে ২,৫০০ সেন্ট্রাল রিজার্ভ পুলিশ ফোর্স (সিআরপিএফ) কর্মী পরিবহনের ৭৮ টি গাড়ীর একটি কাফেলা জাতীয় হাইওয়ে ৪৪ এ যাত্রা করছিল। বহর প্রায় ০৩:৩০ এ জম্মু ছেড়ে যায় এবং  পূর্ববর্তী দুদিন মহাসড়ক বন্ধ থাকার কারণে কর্মীদের একটি বড় সংখ্যা বহন করছিল। কাফেলা সূর্যাস্তের আগে তার গন্তব্যে পৌঁছানোর কথা ছিল।
অবন্তীপাড়ার কাছাকাছি লেথপোরায় প্রায় ১৫:১৫ আইএসটি সময়ে নিরাপত্তা কর্মী বহনকারী একটি বাস বিস্ফোরক বহনকারী একটি গাড়ির সঙ্গে ধাক্কা খায়। এতে একটি বিস্ফোরণ ঘটে যা ৭৬তম ব্যাটালিয়নের সিআরপিএফের ৪০ জন সদস্যকে হত্যা করে এবং আরও অনেককে আহত করে। আহতদের শ্রীনগরের সেনা হাসপাতালে স্থানান্তরিত করা হয়।
পাকিস্তান ভিত্তিক জঙ্গি সংগঠন জাইশ-ই-মোহাম্মদ এই হামলার দায় স্বীকার করেছে। তারা এক বছর আগে দলে যোগ দিয়েছিল কাকাপুরার বাসিন্দা আদিল আহমদ দার নামে ২২ বছর বয়সী হামলাকারীর একটি ভিডিও প্রকাশ করে। দার পরিবার তাকে সর্বশেষে ২০১৮ সালের মার্চ মাসে দেখেছিল যখন সে একদিন সাইকেলের উপরে বাড়ি ছেড়ে চলে যায় এবং কখনই ফিরে আসে নি। পাকিস্তান কোনও জড়িত থাকার বিষয়টি অস্বীকার করেছিল, যদিও জয়শ-ই-মোহাম্মদের নেতা মাসুদ আজহার সেদেশে পরিচালিত বলে পরিচিত।
১৯৮৯ সালের পর থেকে এটি কাশ্মীরে ভারতের রাজ্য সুরক্ষা কর্মীদের উপর ভয়াবহতম সন্ত্রাসী হামলা
চলচ্চিত্রে ভূগোলবিদগণ
চলচ্চিত্রে ভূগোলবিদগণ (ইংরেজি: Geographers on Film) হচ্ছে একটি চলচ্চিত্র যা ১৯৭০ সালে থেকে গৃহীত বিভিন্ন বিশিষ্ট ভূগোলবিদদের ৩০০-এরও অধিক ধারাবাহিকের মাধ্যমে সংরক্ষিত চিত্র এবং সাক্ষাৎকার।
২০১৯ পুলওয়ামা আক্ৰমণ
অপরাধী
দুষ্কৃতিকারীর নাম আদিল আহমদ দার (ওরফে আদিল আহমদ গাদি তাকরেনওয়ালা বা ওয়াকাস কমান্ডো), যিনি কাকাপাড়ার বাসিন্দা । দারের বাবা-মায়ের মতে, ভারতীয় পুলিশ তাকে মারধর করার পরে দার উগ্রপন্থী হয়ে ওঠেন। সেপ্টেম্বর ২০১৬ থেকে মার্চ ২০১৮ এর মধ্যে আদিল দারকে ভারতীয় কর্তৃপক্ষ ছয়বার গ্রেপ্তার করেছিল বলে জানা যায়। তবে প্রতিবারই তাকে বিনা অভিযোগে মুক্তি দেওয়া হয়েছিল।
চলচ্চিত্রে ভূগোলবিদগণ
এই ধারাবাহিকটি একটি শিক্ষামূলক সম্পদ হিসেবে প্লিমাথ স্টেট ইউনিভার্সিটির ভূগোলবিদ মেনার্ড ওয়েস্টন ডো এবং তার স্ত্রী ন্যান্সি ফ্রিম্যান ডো কর্তৃক নির্মিত হয়। চলচ্চিত্রটির বিভিন্ন অংশ দ্য অ্যাসোসিয়েশন অফ আমেরিকান জিওগ্রাফার (এএজি)), দ্য ন্যাশনাল সায়েন্স ফাউন্ডেশন, প্লিমাথ স্টেট ইউনিভার্সিটি এবং দ্য ম্যারিওন অ্যান্ড জেস্পার হোয়াটিং ফাউন্ডেশনের সহায়তায় নির্মিত হয়।
২০১৯ পুলওয়ামা আক্ৰমণ
তদন্ত
এই হামলার তদন্তের জন্য জাতীয় তদন্ত সংস্থা ১২ সদস্যের একটি দল পাঠিয়েছিল এবং তারা জম্মু ও কাশ্মীর পুলিশের সাথে কাজ করেছিল।
চলচ্চিত্রে ভূগোলবিদগণ
সংগ্রহশালার ২৫ রত্ন
৩৫ মিনিট ব্যাপী ২৫টি সাক্ষাৎকারের স্বল্প দৈর্ঘ্যের চিত্রায়ন এএজি এবং ইউটিউবে পাওয়া যায়, যা সংগ্রহশালার ২৫ রত্ন নামে পরিচিত। এই চিত্রায়নে প্রদর্শনের ধারাবাহিকতার ক্রমানুসারে ভূগোলবিদদের তালিকাটি হচ্ছে:
২০১৯ পুলওয়ামা আক্ৰমণ
তদন্ত
প্রাথমিক তদন্তে জানা গেছে যে গাড়িটি  আরডিএক্স(এক ধরনের উচ্চ বিস্ফোরক) এবং অ্যামোনিয়াম নাইট্রেটসহ  এর বেশি বিস্ফোরক বহন করেছিল। লেফটেন্যান্ট জেনারেল হুদা বলেছিলেন যে বিস্ফোরকগুলি কোনও নির্মাণের জায়গা থেকে চুরি করা হতে পারে। তিনি প্রথমে বলেছিলেন যে সীমান্ত পেরিয়ে তাদের পাচার করা সম্ভব ছিল না, তবে পরে বলেছিলেন যে তিনি এটিকে অস্বীকার করতে পারবেন না।
পরবর্তী
থাম্ব| [[গুজরাত|গুজরাটের মেহসানায় মোমবাতি আলোর পদযাত্রা ]] হামলায় নিহত নিরাপত্তা কর্মীদের রাষ্ট্রীয় অন্তেস্টটিক্রিয়া তাদের নিজ নিজ জায়গায় করা হয়েছিল। পাঞ্জাব সরকার রাজ্য থেকে নিহত নিরাপত্তা কর্মীদের পরিবারকে প্রত্যেকে inr 1200000  এবং তাদের আত্মীয়-স্বজনদের সরকারি চাকরির ক্ষতিপূরণ ঘোষণা ক‍রে।  ভারত পাকিস্তানের সর্বাধিক অনুকূল দেশ মর্যাদাকে বাতিল করে দিয়েছিল। ভারতে আমদানি করা সমস্ত পাকিস্তানি পণ্যের শুল্ক বাড়িয়ে ২০০% করা হয়েছিল। ভারত সরকার পাকিস্তানকে কালো তালিকায় নামানোর জন্য ফিনান্সিয়াল অ্যাকশন টাস্ক ফোর্স অন মানি লন্ডারিংয়ের (এফএটিএফ) প্রতি আহ্বান জানিয়েছে। এফএটিএফ এটিকে 'ধূসর তালিকায় রাখার' সিদ্ধান্ত নিয়েছে এবং  যখন এটি 'ধূসর তালিকায়' রাখা হয়েছিল তখন জুন ২০১৮ এ রাখা ২৭ টি শর্ত মেনে চলার জন্য অক্টোবর ২০১৯ পর্যন্ত সময় দিয়েছে। মেনে চলতে ব্যর্থ হলে এটি কালো তালিকায় যুক্ত হবে। ১৭ ফেব্রুয়ারি বিচ্ছিন্নতাবাদী নেতাদের সুরক্ষা বিধান বাতিল করে রাজ্য প্রশাসন।
ভারতজুড়ে বিক্ষোভ, অবরোধ ও মোমবাতির আলো মিছিল অনুষ্ঠিত হয়েছিল।  জম্মুতে সহিংস বিক্ষোভ শুরু হয়েছিল যার ফলে ১৪ ই ফেব্রুয়ারি থেকে কারফিউ জারি করা হয়েছিল। যুক্তরাজ্যের ভারতীয় সম্প্রদায় লন্ডনে পাকিস্তান হাই কমিশনের বাইরে বিক্ষোভ করেছে।  ৭ই মার্চ লাহোরে দক্ষিণ এশীয় আঞ্চলিক সহযোগিতা সমিতির আয়োজিত ১৩ তম অ্যানেশেসিওলজিস্টস কংগ্রেসের জন্য ভারতীয় ডাক্তারদের একটি প্রতিনিধি দল পাকিস্তান সফর বাতিল করে। ভারতীয় সম্প্রচারক ডিএসপোর্ট জানিয়েছে যে এটি আর পাকিস্তান সুপার লিগের ক্রিকেট ম্যাচ সম্প্রচার করবে না। অল ইন্ডিয়ান সিনেমা ওয়ার্কার্স অ্যাসোসিয়েশন ভারতীয় ফিল্ম ইন্ডাস্ট্রিতে পাকিস্তানি অভিনেতা এবং শিল্পীদের উপর নিষেধাজ্ঞার ঘোষণা দিয়েছিল এবং বলেছে যে যে কোনও সংস্থা এটি লঙ্ঘন করে তাদের বিরুদ্ধে কঠোর ব্যবস্থা নেওয়া হবে। ইন্ডিয়ান ফিল্ম অ্যান্ড টেলিভিশন ডিরেক্টরস অ্যাসোসিয়েশনও পাকিস্তান শিল্পীদের ভারতে নির্মিত চলচ্চিত্র ও সংগীতে নিষেধাজ্ঞার ঘোষণা দিয়েছে; সংগঠনের সভাপতি পাকিস্তানি শিল্পীদের সাথে যে কোনও ভারতীয় চলচ্চিত্র প্রযোজনার সেট "ভাঙচুর" করার হুমকি দিয়েছিলেন।
২০ শে ফেব্রুয়ারি, ২০১৯ বেআইনি কর্মকাণ্ড (প্রতিরোধ) আইনের অধীনে ভারতের জয়পুর কেন্দ্রীয় কারাগারে যাবজ্জীবন কারাদণ্ড প্রাপ্ত পাকিস্তানি বন্দী শকরউল্লাহকে ছুরিকাঘাত করা হয়েছিল এবং আরও চারজন বন্দীকে হত্যা করা হয়েছিল। ভারত দাবি করেছে যে টেলিভিশনের ভলিউম নিয়ে বন্দীদের মধ্যে বাকবিতণ্ডায় শকরুল্লাহকে হত্যা করা হয়েছিল। পাকিস্তান দাবি করেছে যে তিনি পুলওয়ামার ঘটনার প্রতিশোধ নেওয়ার জন্য নিহত হয়েছেন।
জঙ্গিদের সাথে বন্দুকযুদ্ধ
গোয়েন্দা তথ্য অনুসারে, ১৮ ফেব্রুয়ারির ভোরের দিকে, পুলওয়ামায় অপরাধীদের জন্য পরবর্তী ব্যবস্থাপনায় ৫৫ জন জাতীয় রাইফেলস, সিআরপিএফ এবং ভারতের বিশেষ অপারেশনস গ্রুপের সমন্বয়ে একটি যৌথ দল সন্ত্রাসবাদ বিরোধী এনকাউন্টার অভিযানে দু'জন সন্ত্রাসী এবং দু'জন সমর্থককে হত্যা করেছিল। । তাদের মধ্যে একজন আবদুল রশীদ গাজী ওরফে কামরানকে পাকিস্তানি নাগরিক হিসাবে চিহ্নিত করা হয়েছিল এবং তাকে হামলার মূল পরিকল্পনাকারী এবং সন্ত্রাসবাদী দল জইশ-ই-মুহাম্মদ (জেএম) এর কমান্ডার হিসাবে বিবেচনা করা হয়েছিল। এছাড়াও, স্থানীয় জেএম নিযুক্ত হিলাল আহমেদ এবং দুজন সমর্থক যারা গাজী ও আহমদকে গ্রেপ্তারের হাত থেকে বাঁচানোর জন্য রেখেছিল, তাদেরও এই সংঘর্ষে গুলি করে হত্যা করা হয়েছিল। বন্দুকযুদ্ধে চারজন নিরাপত্তা কর্মী নিহত হয়েছেন।
কাশ্মীরবিরোধী পাল্টা আক্রমণ
এই হামলার পরে সহিংসতা ও হয়রানিসহ ও বাড়ি থেকে উচ্ছেদ করার পরে ভারতের অন্যান্য অঞ্চলে বসবাসকারী কাশ্মীরি শিক্ষার্থীরা পাল্টা প্রতিক্রিয়া দেখিয়েছিল। এর জবাবে, অনেক ভারতীয় কাশ্মীরিদের বাসায় থাকার প্রস্তাব দিয়েছিলেন, যাদের সম্ভবত উচ্ছেদ করা হয়েছিল।
খবরে বলা হয়েছিল যে ভারতের বাকি অংশ থেকে পালিয়ে আসা কাশ্মীরিদের সংখ্যা "শতাধিক" পৌঁছেছিল। জম্মু ও কাশ্মীর স্টুডেন্টস অর্গানাইজেশন জানিয়েছে যে দেরাদুনের ৯ ৭% কাশ্মীরি ছাত্রকে সরিয়ে নেওয়া হয়েছে। দেরাদুনের দুটি ভারতীয় কলেজ ঘোষণা করেছিল যে কোনও নতুন কাশ্মীরি শিক্ষার্থী ভর্তি হবে না। কিছু গ্রুপ বরখাস্ত করার আহ্বান জানালে এই কলেজগুলির মধ্যে একটি আলপাইন কলেজ তাদের ডিনকে (যিনি একজন কাশ্মীরি) স্থগিত করে।
ভারতের রাজ্য মেঘালয়ের গভর্নর তথাগতা রায় টুইট করেছেন "সকল কাশ্মীরি" বর্জনের পক্ষে সমর্থন জানিয়েছেন । কেন্দ্রীয় মন্ত্রী রবিশঙ্কর প্রসাদ এই মতামতের সাথে একমত নন। এক কাশ্মীরি বণিককে কলকাতায় মারধর করা হয়েছিল; পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই হামলার নিন্দা করেছিলেন।
কাশ্মীরের পুলিশ প্রধান দিলবাগ সিং বলেছেন যে তারা ক্ষতিগ্রস্ত রাজ্যগুলিকে শিক্ষার্থীদের সুরক্ষা দিতে বলেছিল। " জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাহ রাজনাথ সিংয়ের সাথে সহায়তা চেয়েছিলেন।
বালাকোট বিমান হামলা
২৬ ফেব্রুয়ারি ভারতীয় বিমান বাহিনীর বারোটি মিরাজ ২০০০ জেট বিমান নিয়ন্ত্রণ রেখা পেরিয়ে পাকিস্তানের বালাকোটে বোমা ফেলেছিল। ভারত দাবি করেন যে এটি একটি জইশ-ই-মোহাম্মদ প্রশিক্ষণ শিবির আক্রমণ করে এবং সন্ত্রাসীদের সংখ্যক নিহত ৩০০ ও ৩৫০ এর মধ্যে হতে পারে। পাকিস্তান দাবি করেছে যে তারা দ্রুত আইএএফ জেটগুলোকে আটকানোর জন্য জেট ছুঁড়ে মারে। ফলে তারা নিয়ন্ত্রণ রেখার উপর দিয়ে দ্রুত ফিরে আসতে তাদের পে-লোড ফেলে দেয়।
ভারত-পাকিস্তান স্ট্যান্ডঅফ
২৭ ফেব্রুয়ারি পাকিস্তান বিমানবাহিনী তার আগের দিন ভারতীয় বিমানের প্রতিশোধ নেওয়ার জন্য জম্মু ও কাশ্মীরে বিমান হামলা চালিয়েছিল। পাকিস্তান এবং ভারত উভয়ই একমত হয়েছিল যে পাকিস্তানের বিমান হামলার ফলে কোনও ক্ষতি হয়নি। তবে, ভারতীয় ও পাকিস্তানি বিমানের মধ্যে পরবর্তী লড়াইয়ে পাকিস্তানের উপর একটি ভারতীয় মিগ -২১ গুলি চালানো হয়েছিল এবং তার পাইলট ধরা পড়েছিল। পাকিস্তান পাইলটকে ১ মার্চ মুক্তি দেয়।
পাকিস্তান সন্দেহভাজনদের গ্রেপ্তার করেছে
৫ মার্চ পাকিস্তান জয়শ-ই-মুহাম্মদসহ বিভিন্ন গোষ্ঠীর ৪৪ জন সদস্যকে গ্রেপ্তার করেছিল। গ্রেপ্তারকৃতদের মধ্যে কয়েকজনের নাম পুলওয়ামা হামলার পরে ভারতের পাকিস্তানকে দেওয়া একটি ডজিয়ারে ছিল। পাকিস্তান বলেছে যে গ্রেপ্তারকৃতদের কমপক্ষে ১৪ দিনের জন্য রাখা হবে এবং ভারত যদি আরও প্রমাণ সরবরাহ করে তবে তাদের বিরুদ্ধে বিচার করা হবে। গ্রেপ্তারকৃতদের মধ্যে জেএম নেতা মাসউদ আজহারের স্বজন, তার ছেলে হামাদ আজহার ও তার ভাই আবদুল রউফ প্রমুখ।
ভারত ও পাকিস্তান
ভারতের প্রধানমন্ত্রী নরেন্দ্র মোদী এই হামলার নিন্দা করেছেন এবং ক্ষতিগ্রস্ত এবং তাদের পরিবারের সাথে সংহতি প্রকাশ করেছেন। কেন্দ্রীয় স্বরাষ্ট্রমন্ত্রী রাজনাথ সিং আশ্বাস দিয়েছিলেন যে সন্ত্রাসী হামলার তীব্র প্রতিক্রিয়া দেওয়া হবে। এই হামলার জন্য ভারত পাকিস্তানকে দোষ দিয়েছে। বিবিসি নিউজ বলেছে যে বোমা হামলায় জাইশ-ই-মোহাম্মদকে জড়িত করা পাকিস্তানকে এই হামলার সাথে "সরাসরি সংযুক্ত করেছে" এবং আরও উল্লেখ করেছেন যে অতীতে জইশ-ই-মোহাম্মদ পাকিস্তানি সামরিক লক্ষ্যবস্তুতে আক্রমণ করেছিল। সুরক্ষা বিশ্লেষকদের মধ্যে এটি সর্বজনস্বীকৃত যে জয়শ-ই-মোহাম্মদ পাকিস্তানের আন্তঃবাহিনী গোয়েন্দা সংস্থা । পাকিস্তান ২০০২ সালে এই দলটিকে নিষিদ্ধ করেছিল, তবে এটি বিভিন্ন নামে পুনরুত্থিত হয়েছে এবং আইএসআইয়ের সমর্থন ধরে রেখেছে। নিউইয়র্ক টাইমস পাকিস্তানের সাথে সংযোগের প্রকৃতি নিয়ে প্রশ্ন তুলেছিল এবং উল্লেখ করে যে বোমা হামলাকারীটি ভারত-শাসিত কাশ্মীর থেকে এসেছিল এবং বিস্ফোরকগুলি স্থানীয়ভাবে সংগ্রহ করাও হতে পারে।
পাকিস্তান এই হামলার যোগসূত্রের অভিযোগ অস্বীকার করেছিল এবং পাকিস্তানের পররাষ্ট্রমন্ত্রী শাহ মাহমুদ কুরেশি বোমা হামলার নিন্দা করেছেন। পাকিস্তানের ফেডারেল তথ্যমন্ত্রী ফাওয়াদ চৌধুরী বলেছেন, পাকিস্তান জয়শ-ই-মুহাম্মদের বিরুদ্ধে ব্যবস্থা নিচ্ছে এবং সন্ত্রাসবাদী গোষ্ঠীগুলির বিরুদ্ধে ব্যবস্থা নিতে পাকিস্তান ভারতকে সহায়তা করবে। দ্য নেশন নামে একটি পাকিস্তানি সংবাদপত্র হামলাকারীকে "মুক্তিযোদ্ধা" বলে অভিহিত করেছে, যারা "দখলদার বাহিনীর" সদস্যদের অপসারণ করেছিল। পাকিস্তান ও ভারত উভয়ই তাদের এক রাষ্ট্রদূতকে "পরামর্শ" করার জন্য এক চূড়ান্ত পদক্ষেপে প্রত্যাহার করেছিল।
১৯ ফেব্রুয়ারি ২০১৯ তারিখে পাকিস্তানের প্রধানমন্ত্রী ইমরান খান বলেছিলেন যে সন্ত্রাসীদের নিরাপদ আশ্রয় দেওয়া পাকিস্তানের স্বার্থ নয়। তিনি পাকিস্তানের জড়িত থাকার প্রমাণ চেয়েছিলেন এবং ভারতকে হুঁশিয়ারি দিয়েছিলেন যে, যে কোনও সামরিক প্রতিক্রিয়ার প্রতিশোধ নেবে। ভারতীয় পররাষ্ট্র মন্ত্রণালয় হামলার নিন্দা না করে এবং ক্ষতিগ্রস্তদের জন্য কোনও শোক প্রকাশ না করার জন্য তাকে সমালোচনা করে জবাব দিয়েছিল। এতে বলা হয়েছে যে আদিল আহমদ দার এবং পাকিস্তান-ভিত্তিক জাইশ-ই-মোহাম্মদের দাবি যথেষ্ট প্রমাণ ছিল। এতে বলা হয়েছে যে মুম্বই ও পাঠানকোট আক্রমণ তদন্তে অগ্রগতির অভাবের কারণে তদন্তের প্রতিশ্রুতিগুলো অবিস্মরণীয় ছিল। ভারতীয় সমালোচনার জবাবে পত্রিকা ডন ইঙ্গিত করেছে যে আক্রমণটির পরপরই পাকিস্তানের পররাষ্ট্রমন্ত্রী কুরেশি ক্ষতিগ্রস্তদের প্রতি সমবেদনা প্রকাশ করেছেন।
ভারতীয় ভূখণ্ডে হামলার পরে নোটবুক, কবির সিং এবং স্যাটেলাইট শঙ্করসহ ভারতীয় হিন্দি চলচ্চিত্রের নির্মাতারা এই চলচ্চিত্রগুলো পাকিস্তানে মুক্তি না দেওয়ার সিদ্ধান্ত নিয়েছিলেন।
প্রাক্তন ভারতীয় ক্রিকেট খেলোয়াড় এবং ক্রিকেট বোর্ড অফ কন্ট্রোল (বিসিসিআই) পাকিস্তান ক্রিকেট দলকে ২০১২ সালের ক্রিকেট বিশ্বকাপ টুর্নামেন্টে খেলার নিষেধাজ্ঞার বিষয়ে উদ্বেগ উত্থাপন করে ভারত ও পাকিস্তানের মধ্যকার ২০১২ বিশ্বকাপের গ্রুপ ম্যাচ বয়কট করার আহ্বান জানিয়েছে।  তবে দুবাইতে এক সংবাদ সম্মেলনের পরে আন্তর্জাতিক ক্রিকেট কাউন্সিল (আইসিসি) পাকিস্তানকে বিশ্বকাপ নিষিদ্ধ করার বিষয়ে বিসিসিআইয়ের বক্তব্য প্রত্যাখ্যান করেছে এবং আশ্বাস দিয়েছে যে দু'দেশের মধ্যে চলমান স্থবিরতা সত্ত্বেও তফসিল ম্যাচটি পরিকল্পনা অনুসারে এগিয়ে যাবে।
৮ই মার্চ, ২০১৯-তে ভারত জাতীয় ক্রিকেট দল রাঁচিতে অস্ট্রেলিয়ার বিরুদ্ধে তৃতীয় ওয়ানডে চলাকালীন আক্রমণে নিহত সিআরপিএফ কর্মীদের শ্রদ্ধা জানাতে ছদ্মবেশী সামরিক ক্যাপ পরা ছিল। খেলোয়াড়রা তাদের ম্যাচ ফি জাতীয় প্রতিরক্ষা তহবিলে অনুদান দিয়েছিল । পাকিস্তান ক্রিকেট বোর্ড এই ইঙ্গিতের প্রতিবাদ জানাতে আইসিসিকে চিঠি দিয়েছে। আইসিসি জানিয়েছে যে বিসিসিআই ক্যাপ পরার অনুমতি চেয়েছিল এবং পেয়েছিল।
আন্তর্জাতিক সম্প্রদায়
মার্কিন যুক্তরাষ্ট্র এই হামলার নিন্দা জানিয়েছে এবং সন্ত্রাসবাদ বিরোধী প্রচেষ্টায় ভারতের সাথে কাজ করবে বলেও জানিয়েছে। এটি পাকিস্তানকে সন্ত্রাসীদের আশ্রয় বন্ধ করা এবং তদন্তে সহযোগিতা করার জন্য এবং দায়ীদের শাস্তি দেওয়ার আহ্বান জানিয়েছে। পাকিস্তান বলেছে যে এ ধরনের তদন্তে তারা সহযোগিতা করতে প্রস্তুত। মার্কিন পররাষ্ট্র দফতরের একটি বিবৃতিতে উল্লেখ করা হয়েছে যে পাকিস্তান-ভিত্তিক জয়শ-ই-মোহাম্মদ (জেএম) এই হামলার দায় স্বীকার করেছে। বাংলাদেশ, ভুটান, চীন, ফ্রান্স, হাঙ্গেরি, ইস্রায়েল, মালদ্বীপ,  নেপাল, রাশিয়া,  সৌদি আরব, সিঙ্গাপুর, শ্রীলঙ্কা, তুরস্ক, সংযুক্ত আরব আমিরাত, এবং যুক্তরাজ্য জাতিসংঘের সেক্রেটারি-জেনারেল হিসাবে এই হামলার নিন্দা জানিয়েছে। চীন ও তুরস্কও সন্ত্রাসবাদের বিরুদ্ধে লড়াইয়ের পাকিস্তানের প্রচেষ্টা রক্ষা করেছিল।    এই হামলার পরে চীন জাতিসংঘের সুরক্ষা কাউন্সিলের একটি প্রস্তাবকে সাময়িক অবরুদ্ধ করেছিল, যা জেএম নেতা মাসউদ আজহারকে বৈশ্বিক সন্ত্রাসী হিসাবে মনোনীত করার জন্য কাউন্সিলের অন্যান্য স্থায়ী সদস্যদের দ্বারা সমর্থন পেয়েছিল।
ইরানের উপ-পররাষ্ট্রমন্ত্রী আব্বাস আরাগচি ভারতের পররাষ্ট্রমন্ত্রী সুষমা স্বরাজের সাথে সাক্ষাত করেছেন এবং ২০১৫ সালের পুলওয়ামা হামলা এবং ২০১৯ সালের খাশ-জাহেদান আত্মঘাতী বোমা হামলার উভয়ের কথা উল্লেখ করে তিনি বলেছিলেন যে ইরান ও ভারত ভবিষ্যতের আক্রমণ প্রতিরোধে একত্রে কাজ করবে।
উত্তরাধিকার
রাঁচিতে অস্ট্রেলিয়ার সাথে তৃতীয় ওয়ানডে আন্তর্জাতিক ম্যাচ চলাকালীন স্বাভাবিক আকাশ নীল দল ইন্ডিয়া ক্যাপের পরিবর্তে ক্যামোফ্লেজ ক্যাপ পরে ভারতীয় ক্রিকেট দল পুলওয়ামার আক্রমণে নিহত ৪০ জন সেনাকে শ্রদ্ধা জানিয়েছি।  পাকিস্তান এই ইঙ্গিত নিয়ে আপত্তি জানায় এবং পাকিস্তানের তথ্যমন্ত্রী ফাওয়াদ চৌধুরী এবং বিদেশমন্ত্রী শাহ মাহমুদ কুরেশি ক্রিকেটকে রাজনীতির সাথে মিশ্রিত করার অভিযোগে ভারতীয় দলকে নিষিদ্ধ করার জন্য আন্তর্জাতিক ক্রিকেট কাউন্সিলকে (আইসিসি) আহ্বান জানিয়েছিলেন। পাকিস্তানি ক্রিকেট বোর্ড আনুষ্ঠানিকভাবে আইসিসির কাছে বিষয়টি উত্থাপন করেছে। আইসিসি স্পষ্ট করে জানিয়েছে যে ভারতীয় দল চাঁদা সংগ্রহের অভিযানের অংশ হিসাবে ছদ্মবেশী ক্যাপ পরার এবং আক্রমণে নিহত সৈন্যদের শ্রদ্ধা জানাতে আইসিসির কাছে অনুরোধ করেছিল এবং অনুমতি পেয়েছিল।
ইথিওপিয় ফুটবল ফেডারেশন
ইথিওপিয় ফুটবল ফেডারেশন (আমহারীয়: የኢትዮጵያ እግር ኳስ ፌዴሬሽን, Ethiopian Football Federation; এছাড়াও সংক্ষেপে এফফ৮ নামে পরিচিত) হচ্ছে ইথিওপিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৩ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৫৭ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর ইথিওপিয়ার রাজধানী আদ্দিস আবাবায় অবস্থিত।
এই সংস্থাটি ইথিওপিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইথিওপিয় প্রিমিয়ার লীগ, ইথিওপিয় কাপ এবং ইথিওপিয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে ইথিওপিয় ফুটবল ফেডারেশনের সভাপতির দায়িত্ব পালন করছেন ইসায়াস জিরা বশো এবং সাধারণ সম্পাদকের দায়িত্ব পালন করছেন বাহিরু তিলাহুন নিমেরি।
শ্রুতি বাপনা
শ্রুতি বাপনা হচ্ছেন একজন ভারতীয় টেলিভিশন অভিনেত্রী। সাস বিনা শশুরাল এ নিকিতা চরিত্রে, এবং ইয়ে হাই মোহাব্বাতেইন এ ভান্দিতা চরিত্রে অভিনয়ের জন্য তিনি পরিচিত। ইমাজিন টিভি চ্যানেলের পারুল ভূমিকায় জাসুবেন জয়ন্তীলাল জোশি কি জয়েন্ট ফ্যামিলি এ অভিনয়ের মাধ্যমে শ্রুতি তার কর্মজীবন শুরু করেন । স্টার প্লাস চ্যানেলের ইয়ে হাই মোহাব্বাতেইন এ ভান্দিতা চরিত্রে তাকে শেষ দেখা যায়।
দ্যা সিক্রেট (গুপ্তধনের সন্ধান)
দি সিক্রেট হলো Byron Preiss দ্বারা নির্মিত গুপ্তধনের সন্ধানমূলক একটি ধাঁধা। সম্পূন সন্ধান প্রক্রিয়াটি মূলত ১২ টি গুপ্তধনের বাক্সকে ঘিরে, যার সূত্রগুলো 1982 সালে প্রিসের লেখা একটি বইতে দেওয়া হয়েছিল। এই বইটিকেই বলা হয় দ্যা সিক্রেট। গুপ্তধনের এই বাক্সগুলো মার্কিন যুক্তরাষ্ট্র এবং কানাডার শহরগুলোর বিভিন্ন গোপন স্থানে লুকিয়ে রাখা হয়েছিল যা প্রতীকীভাবে উত্তর আমেরিকার ইতিহাসে গুরুত্বপূর্ণ ভূমিকা পালনকারী ঘটনা এবং লোকদের প্রতিনিধিত্ব করে। যদি কেউ গুপ্তধনের বাক্সগুলোর মধ্যে কোন একটি বাক্স খুজে পেত তাহলে তিনি বাক্সটি প্রিসের কাছে পাঠিয়ে দিলে তা ধাধায় উল্লেখিত মূল্যবান রত্নের সাথে ফিরে আসতো।
২০০৫ সালে প্রিস মারা যাওয়ার পর তার উত্তরাধিকারীরা গুপ্তধনের সন্ধানের শর্তাবলীকে চালু রাখার দায়িত্ব গ্রহণ করে।
২০২৩ সাল পর্যন্ত, বারোটি বাক্সের মধ্যে মাত্র তিনটি খুজে পাওয়া গেছে। প্রিস তার মৃত্যুর আগে গুপ্তধনের বাক্সের সঠিক অবস্থান সম্পর্কে কোন নথি রেখে যান নি। যার ফলে একটি সম্ভাবনা দেখা দিয়েছিল যে অবশিষ্ট বাক্সগুলি আর কখনও পুনরুদ্ধার করা সম্ভব হবে না।
বই
গুপ্তধনের বাক্সগুলো কোথায় মাটি চাপা দেওয়া হয়েছিল তার গোপন সূত্র বায়রন প্রিস দ্বারা সম্পাদিত দ্যা সিক্রেট নামের একটি ধাঁধা বইতে দেওয়া হয়েছে যা ১৯৮২ সালে ব্যান্টাম দ্বারা সর্বপ্রথম প্রকাশিত হয়েছিল বইটি লিখেছেন শন কেলি ও টেড মান এবং ধাঁধার চিত্রগুলো অংকন করেছেন জন জুড প্যালেনকার, জন পিয়েরার্ড এবং ওভারটন লয়েড। বইটিতে অবদান রেখেছেন জোএলেন ট্রিলিং, বেন অ্যাসেন এবং অ্যালেক্স জেও  বইটির একটি জাপানি সংস্করণ ১৯৮৩ সালে প্রকাশিত হয়েছিল এবং ইংরেজি সংস্করণ ২০১৪ সালে পূনরায় প্রকাশ করা হয়েছিল বইটিতে ১২ টি ছবি এবং ১২ টি কবিতা বা ছন্দ  রয়েছে। ছবিতে থাকা প্রত্যেকটি বস্তু সমাধানের জন্য একটি করে কবিতার লাইন রয়েছে, যার সুত্রগুলো প্তধনের বক্স খুজে পেতে সাহায্য করবে
গুপ্তধনের বাক্স
সময়ের সাথে সাথে কিছু স্থান ধ্বংস বা নতুনভাবে তৈরি করা হয়েছে, যেমনটি বোস্টন ক্যাস্কের বেলায় হয়েছিল। এটি ল্যাঙ্গোন পার্কে লুকিয়ে রাখা বাক্স। বোস্টনের নর্থ এন্ডে তখন সংস্কার চলছিল যার ফলে স্থানটি একটি খননযন্ত্রের সাহায্যে খনন করা হয়েছিল। মূলত বইটি প্রকাশিত হওয়ার পর থেকে আশেপাশের এলাকার ব্যাপক পরিবর্তন ঘটেছে যার ফলে ধাধার অনেক সুত্রই আর মিলবে না।
নিচে ইন্টারনেট থেকে পাওয়া তথ্য অনুযায়ী ১২ টি গুপ্তধনের বাক্সের তথ্য প্রকাশ করা হলো।
মিলেতুসের আনাক্সিমেনিস
এনাক্সিমেনিস (খ্রিস্টপূর্ব ৫৮৫-খ্রিস্টপূর্ব ৫২৫) (Άναξιμένης আনাক্সিমেন্যাস্‌) ছিলেন ষষ্ঠ শতকের গ্রিক দার্শনিক।
আসানসোল সদর মহকুমা
thumb|পশ্চিম বর্ধমান জেলায় আসানসোল সদর মহকুমা আসানসোল সদর মহকুমা পশ্চিমবঙ্গের পশ্চিম বর্ধমান জেলার একটি মহকুমা। এই মহকুমা আসানসোল পৌরসংস্থা ও চারটি সমষ্টি উন্নয়ন ব্লক (বরাবনি, জামুরিয়া, রানিগঞ্জ ও সালানপুর) নিয়ে গঠিত। উক্ত চারটি ব্লকের অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।
এলাকা
আসানসোল পৌরসংস্থা ছাড়া আসানসোল সদর মহকুমার বরাবনি, জামুরিয়া, রানিগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরশিয়া, কেন্দা, কুনুস্তারা, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।
বরাবনি ব্লক
বরাবনি ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপাড়া, নুনি, পানুরিয়া, দোমোহানি, জামগ্রাম, পানগাছিয়া ও পুঁচড়া। এই ব্লকের শহরাঞ্চল পানগাছিয়া (খ) ও ভানোয়ারা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।
জামুরিয়া ব্লক
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।
রানিগঞ্জ ব্লক
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগরা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।
সালানপুর ব্লক
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
বাংলাদেশের সামরিক ইতিহাস
বাংলাদেশের সামরিক বাহিনীর ইতিহাস শুরু হয়েছিল ১৯৭১ সালে বাংলাদেশের স্বাধীনতা যুদ্ধের সময়। যা পরবর্তীতে বাংলাদেশকে স্বাধীনতার দিকে ধাবিত করে। বাংলাদেশের সামরিক বাহিনী অনেকাংশে সংগঠিত হয়েছে ১৯৪৭ সালের ব্রিটিশ ভারতীয় সামরিক বাহিনীর অবকাঠামোর উপর ভিত্তি করে। যা স্বাধীনতার পূর্ব পর্যন্ত পাকিস্তানি সামরিক বাহিনীর শোষণ এবং নির্যাতনের বিরুদ্ধে মুক্তি বাহিনী গেরিলা ফোর্স নামে কাজ করে।
ইতিহাস
সেন এবং মুঘল সাম্রাজ্য থেকেই এই অঞ্চলে সামরিক বাহিনীর ইতিহাস দেখতে পাওয়া যায়। বেঙ্গল রেজিমেন্ট, ঢাকা সেনানিবাস, সাভার সেনানিবাস এবং বগুড়া সেনানিবাসের মত প্রধান প্রতিষ্ঠান সমূহ সহ তৎকালীন সামরিক বাহিনীগুলো তৈরী হয়েছিল ব্রিটিশ ভারতীয় সামরিক বাহিনী থেকে। ১৯৪৭ সালের ভারতীয় উপমহাদেশ ভাগ হওয়ার মাধ্যমে বর্তমান বাংলাদেশ অংশ তৎকালীন বাংলা প্রদেশ থেকে আলাদা হয়ে পূর্ব বাংলা নামে নবগঠিত পাকিস্তানের সাথে যুক্ত হয়। জাতিগত বৈষমের কারণে পাকিস্তানি সেনাবাহিনীর দায়িত্ব পালন করতে অসুবিধার সৃষ্টি হয়। বাঙ্গালীরা পাকিস্তানি সামরিক বাহিনীর অধীনস্থ ছিল। ১৯৬৫ সালে বিভিন্ন শাখার বাঙালি অফিসাররা মোট সামরিক বাহিনীর মাত্র ৫% অবস্থান তৈরী করতে সক্ষম হয়। পশ্চিম পাকিস্তানিরা বাঙ্গালীদের পশতুন এবং পাঞ্জাবীদের মত সামরিক ক্ষেত্রে ততটা দক্ষ মনে করত না। হাস্যকর এবং অপমানজনক ভাবে তারা বাঙ্গালীদের বরখাস্ত করত। শুধু তাই নয় পূর্ব পাকিস্তান সামরিক যন্ত্রপাতি কেনার ব্যাপারে কোন ধরনের সাহায্য পেত না এবং দুই অংশের খরচের অনুমোদনের ক্ষেত্রে বিশাল পার্থক্য ছিল। কাশ্মীর নিয়ে ১৯৬৫ সালে ইন্দো – পাকিস্তান যুদ্ধ চলাকালে বাঙ্গালীদের নিরাপত্তাহীনতা আরও প্রকট আকারে দৃশ্যমান হয়। পূর্ব পাকিস্তানে শুধুমাত্র একটি স্বল্প শক্তির পদাতিক বাহিনী এবং কোন ট্যাঙ্ক ছাড়া ১৫টি যুদ্ধবিমান ভারতীয় আক্রমণ থেকে প্রতিরক্ষার জন্য নিয়োজিত ছিল।
বাংলাদেশের স্বাধীনতা যুদ্ধ
১৯৭০ সালের নির্বাচনে আওয়ামী লীগ জয়লাভের পরেও প্রেসিডেন্ট ইয়াহিয়া খান শেখ মুজিবুর রহমানকে প্রধানমন্ত্রী হতে দিলেন না। উল্টো পাকিস্তানি সেনাবাহিনীর সাহায্যে অপারেশন সার্চলাইট পরিচালনা করে বাঙ্গালী ছাত্র, বুদ্ধিজীবী এবং হিন্দুদের হত্যা করে সকল রাজনৈতিক কার্যক্রম বন্ধ করার চেষ্টা চালিয়েছিল। সেই সময় পাকিস্তানি বাহিনী ৩০০,০০০ থেকে ৩ মিলিয়নের মত মানুষকে হত্যা করেছিলো । শেখ মুজিবুর রহমানের আন্দোলনের ডাকে সারা দিয়ে বাঙ্গালী অফিসার এবং সাধারণ মানুষ পশ্চিম পাকিস্তানিদের বিরুদ্ধে প্রতিরোধ গড়ে তোলে এবং মুক্তি বাহিনী গঠন করে। এটি ছিল জেনারেল মুহাম্মদ আতাউল গণি ওসমানীর নেতৃত্বে এবং ভারতের সক্রিয় সাহায্যে গঠিত একটি গেরিলা ফোর্স।  যুদ্ধ যখন পুরোদমে চলছিল তখন ১৯৭১ সালের আগস্ট মাসে বাংলাদেশ নৌ বাহিনী গঠিত হয়। ২টি জাহাজ এবং ৪৫ জন নাবিক নিয়ে এই বাহিনী গঠিত হয় যা পাকিস্তানি নৌ বহরের উপর আক্রমণ চালায় । ২৮শে সেপ্টেম্বর বাংলাদেশ বিমান বাহিনী এয়ার কমান্ডার এ কে খন্দকারের নেতৃত্বে নাগাল্যান্ডের ডিমাপুররে যাত্রা শুরু করে। মাত্র কয়েকটি বিমান এবং একটি হেলিকপ্টার নিয়ে গঠিত এই বাহিনী পাকিস্তানিদের উপর ১২টি আক্রমণ করতে সমর্থ হয়।
আধুনিক সময়
একই ভাবে ১৯৯৭ সালে বাংলাদেশ সশস্ত্র বাহিনী পার্বত্য চট্টগ্রাম অঞ্চলের বিচ্ছিন্নতাবাদী দল শান্তি বাহিনীর বিদ্রোহের বিরুদ্ধে কাজ শুরু করে। ২০০১ সালে বাংলাদেশ সশস্ত্র বাহিনী ভারতীয় সীমান্ত সুরক্ষা বাহিনীর (বিএসএফ) সাথে উত্তর সীমান্তের কাছে বিরোধে জড়িয়ে পরে । বাংলাদেশ সশস্ত্র বাহিনী এবং গোয়েন্দা সংস্থার সাথে ইসলামিক সন্ত্রাসী গ্রুপ এবং ভারত বিরোধী বিচ্ছিন্নতাবাদীদের যোগাযোগ নিয়েও বিতর্ক ওঠে । সাবেক প্রধানমন্ত্রী বেগম খালেদা জিয়ার শাসনামলে বাংলাদেশ সশস্ত্র বাহিনীর উন্নয়নকল্পে বেশ কয়েকটি প্রকল্প  এবং পরিকল্পনা গ্রহণ করা হয়েছিল।
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল
শ্রীলঙ্কা জাতীয় ক্রিকেট দল ১১ ডিসেম্বর, ২০১৩ থেকে ২০ জানুয়ারি, ২০১৪ তারিখ পর্যন্ত সংযুক্ত আরব আমিরাত সফর করে। পাকিস্তান জাতীয় ক্রিকেট দলের বিরুদ্ধে অনুষ্ঠিত সিরিজে দলটি ৩টি টেস্ট, ৫টি একদিনের আন্তর্জাতিক ক্রিকেট ও ২টি টুয়েন্টি২০ আন্তর্জাতিক ক্রিকেট অনুষ্ঠিত হয়। এছাড়াও পাকিস্তান দল আফগানিস্তানের বিপক্ষে একমাত্র টুয়েন্টি২০ আন্তর্জাতিকের মোকাবেলা করেছে।
মন্ট্রিয়ল
মন্ট্রিয়ল (Montreal, ) বা মোঁরেয়াল (Montréal, ) কেবেক প্রদেশের বৃহত্তম, কানাডার দ্বিতীয় বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিল ভিল দ্য মারি বা মেরির নগরী। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়ার ফরাসি নাম "মোঁ রেয়াল" (ফরাসি Mont Réal, "রাজকীয় পর্বত") এবং এই নামটি দেওয়া হয়েছে শহরের কাছে অবস্থিত ইল দ্য মোঁরেয়াল নামক দ্বীপ থেকে।
২০১১ সালে আদমশুমারী অনুযায়ী এই শহরে বসবাসরত মানুষের সংখ্যা ১,৬৪৯,৫১৯ জন। মন্ট্রিয়লের মহানগর এলাকার আয়তন ) এবং এর জনসংখ্যা ছিল ৩,৮২৪,২২১ জন এবং বর্তমানে ২০১৪ সালের প্রাক্কলন অনুযায়ী কেন্দ্রীয় মহানগর এলাকায় ৪১ লক্ষ লোক বাস করে।